(indus valley civilization) – 900 साल सूखे के कारण खत्म हुई सिंधु घाटी सभ्यता – दुनिया की सबसे प्राचीन और विकसित माने जाने वाली सभ्यताओं में से एक है। सिंधु घाटी सभ्यता के आसपास अन्य नदी घाटी सभ्यताएं भी थीं। बाकी नदी घाटी सभ्यताओं के खत्म होने को लेकर अब तक वैज्ञानिक एकमत हैं, लेकिन सिंधु घाटी सभ्यता किस वजह से खत्म हुई इसको लेकर इतिहासकार और वैज्ञानिक एकमत नहीं हैं। कुछ ने सूखे को तो कुछ भयंकर बाढ़ को तो कुछ बाहरी आक्रमण को सिंधु घाटी सभ्यता के खत्म होने की वजह मानते हैं। कुछ वैज्ञानिकों ने जलवायु परिवर्तन को भी एक वजह माना है। इसमें जलवायु परिवर्तन की वजह से हुए सूखे को सिंधु घाटी सभ्यता के खत्म होने की मान्यता सबसे अधिक प्रचलित है, लेकिन इस सूखे की अवधि को लेकर कोई आम राय कायम नहीं हो पाई थी।